ਨਰੇਸ਼ ਕੰਬੋਜ
ਨਰੇਸ਼ ਕੰਬੋਜ  (ਜਨਮ 27 ਮਈ 1964) ਇੱਕ ਭਾਰਤੀ ਸਿਆਸਤਦਾਨ ਹੈ, ਭਾਰਤੀ ਰਾਸ਼ਟਰੀ ਕਾਂਗਰਸ ਦਾ  ਨੇਤਾ ਅਤੇ ਮੌਜੂਦਾ ਸਮੇਂ ਵਿੱਚ  ਹਰਿਆਣਾ , ਸਰਕਾਰ ਦੇ ਕਰਜ਼ਾ ਸੁਲਾਹ ਬੋਰਡ ਦਾ ਮੈਂਬਰ ਹੈ।  ਉਹ ਜੂਨ 2006 ਵਿੱਚ ਪਹਿਲੀ ਵਾਰ ਹਰਿਆਣਾ ਵਾਤਾਵਰਨ ਸੁਰੱਖਿਆ ਪ੍ਰੀਸ਼ਦ ਦੇ ਮੈਂਬਰ ਨਿਯੁਕਤ ਕੀਤਾ ਗਿਆ ਸੀ। ਜਨਵਰੀ 2007 ਵਿੱਚ ਉਸਨੂੰ ਹਰਿਆਣਾ ਸਰਕਾਰ ਦੇ ਕਰਜ਼ਾ ਸੁਲਾਹ  ਬੋਰਡ ਦਾ ਮੈਂਬਰ ਨਿਯੁਕਤ ਕੀਤਾ ਗਿਆ ਸੀ।

ਅਰੰਭਕ ਜੀਵਨ 
ਨਰੇਸ਼ ਕੰਬੋਜ ਦਾ ਜਨਮ ਇੱਕ ਪ੍ਰਸਿੱਧ ਸ਼ਖਸੀਅਤ ਚੌਧਰੀ ਕਿਸ਼ੋਰੀ ਲਾਲ ਕੰਬੋਜ ਦੇ ਘਰ ਉਸ ਸਮੇਂ ਦੇ  ਭਾਰਤ ਦੇ ਅੰਬਾਲਾ ਜ਼ਿਲੇ ਦੇ ਫਤਿਹਪੁਰ ਪਿੰਡ ਵਿੱਚ ਹੋਇਆ ਸੀ, ਜੋ ਹੁਣ ਹਰਿਆਣਾ ਰਾਜ ਦੇ  ਯਮੁਨਾ ਨਗਰ ਦਾ ਇੱਕ ਹਿੱਸਾ ਹੈ। ਉਸਦਾ ਦਾਦਾ ਚੌਧਰੀ ਕੁੰਦਨ ਲਾਲ ਕੰਬੋਜ ਅੰਬਾਲਾ ਜ਼ਿਲ੍ਹੇ  ਦਾ ਇੱਕ ਚੰਗਾ ਜਾਣਿਆ ਜਾਂਦਾ ਸਮਾਜਿਕ ਕਾਰਕੁਨ ਸੀ। ਉਹ ਮੁਕੰਦ ਲਾਲ ਨੈਸ਼ਨਲ ਕਾਲਜ ਦਾ ਸਾਬਕਾ ਵਿਦਿਆਰਥੀ ਹੈ। ਉਸਨੇ ਕੁਰੂਕਸ਼ੇਤਰ ਯੂਨੀਵਰਸਿਟੀ, ਕੁਰੂਕਸ਼ੇਤਰ ਤੋਂ ਬੀ.ਏ. ਦੀ ਡਿਗਰੀ ਹਾਸਲ ਕੀਤੀ।

ਸਿਆਸੀ ਕੈਰੀਅਰ 
ਕੰਬੋਜ ਦਾ ਜਨਮ ਇੱਕ ਸਿਆਸੀ ਪਰਿਵਾਰ ਵਿੱਚ ਹੋਇਆ ਸੀ। ਉਸਦੇ ਪਿਤਾ ਯਮੁਨਾ ਨਗਰ ਦਾ ਇੱਕ ਸਤਿਕਾਰਤ ਕਾਂਗਰਸੀ ਆਗੂ  ਅਤੇ ਸਰਪੰਚ, ਨੰਬਰਦਾਰ ਦੇ ਨਾਲ-ਨਾਲ ਬਲਾਕ ਸੰਮਤੀ ਮੈਂਬਰ ਸੀ। ਇਸ ਨੇ ਉਸਨੂੰ ਰਾਜਨੀਤੀ ਵਿੱਚ ਆਉਣ ਲਈ ਪ੍ਰੇਰਿਆ। ਉਸ ਨੂੰ ਰਾਜਨੀਤੀ ਦਾ ਪਹਿਲਾ ਸਵਾਦ ਐਮ ਐਲ ਐਨ ਕਾਲਜ ਵਿੱਚ ਪੜ੍ਹਦਿਆਂ ਮਿਲਿਆ ਜਿੱਥੇ ਉਹ NSUI ਦਾ ਪ੍ਰਧਾਨ ਬਣਿਆ ਅਤੇ ਬਾਅਦ ਵਿੱਚ ਉਹ ਸਾਲ 1982-1983 ਵਿੱਚ ਜ਼ਿਲ੍ਹੇ ਦੇ ਇੱਕੋ-ਇੱਕ ਕਾਲਜ ਦੀ ਵਿਦਿਆਰਥੀ ਯੂਨੀਅਨ ਦਾ ਪ੍ਰਧਾਨ ਚੁਣਿਆ ਗਿਆ। ਇਸ ਜਿੱਤ ਨੇ ਉਸ ਦੇ ਸਿਆਸੀ ਕੈਰੀਅਰ ਨੂੰ ਇੱਕ ਹੁਲਾਰਾ ਦਿੱਤਾ। ਸਾਲ 1991 ਵਿੱਚ ਉਹ ਗ੍ਰਾਮ ਪੰਚਾਇਤ ਫਤਿਹਪੁਰ ਦਾ ਸਰਪੰਚ ਬਣਿਆ। ਸਾਲ 1991 ਵਿੱਚ ਉਹ ਬਲਾਕ ਸੰਮਤੀ ਜਗਾਧਰੀ ਦਾ ਮੈਂਬਰ ਚੁਣਿਆ ਗਿਆ। ਇੱਕ ਕਿਸਾਨ ਦਾ ਪੁੱਤਰ ਹੋਣ ਦੇ ਨਾਤੇ ਉਸਨੇ ਕਿਸਾਨਾਂ ਦੀ ਭਲਾਈ ਲਈ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ ਅਤੇ ਬਾਅਦ ਵਿੱਚ ਕਿਸਾਨ ਸੰਘਰਸ਼ ਸਮਿਤੀ ਦੇ ਜ਼ਿਲ੍ਹਾ ਵਿੰਗ ਦਾ ਪ੍ਰਧਾਨ ਬਣ ਗਿਆ ਅਤੇ 1996 ਵਿੱਚ ਉਸਨੂੰ ਹਰਿਆਣਾ ਦੇ ਭਵਿੱਖ ਦੇ ਮੁੱਖ ਮੰਤਰੀ ਭੁਪਿੰਦਰ ਸਿੰਘ ਹੁੱਡਾ ਨੇ ਦੇਖਿਆ, ਜਿਸਨੇ ਉਸਨੂੰ ਮੁੱਖ ਧਾਰਾ ਦੀ ਰਾਜਨੀਤੀ ਵਿੱਚ ਸ਼ਾਮਲ ਹੋਣ ਦੀ ਅਪੀਲ ਕੀਤੀ ਅਤੇ ਉਸ ਨੂੰ ਹਰਿਆਣਾ ਕਾਂਗਰਸ ਕਮੇਟੀ ਦੇ ਛਛਰੌਲੀ ਦੇ ਬਲਾਕ ਪ੍ਰਧਾਨ ਦੇ ਨਾਲ-ਨਾਲ ਜ਼ਿਲ੍ਹਾ ਕਾਂਗਰਸ ਕਮੇਟੀ, ਯਮੁਨਾਨਗਰ ਦਾ ਸੀਨੀਅਰ ਮੀਤ ਪ੍ਰਧਾਨ ਨਿਯੁਕਤ ਕੀਤਾ। 2000 ਦੀਆਂ ਹਰਿਆਣਾ ਵਿਧਾਨ ਸਭਾ ਚੋਣਾਂ ਵਿੱਚ ਉਸ ਵੇਲੇ ਦੇ ਸੂਬਾ ਕਾਂਗਰਸ ਪ੍ਰਧਾਨ ਹੁੱਡਾ ਨੇ ਉਸ ਨੂੰ ਛਛਰੌਲੀ ਵਿਧਾਨ ਸਭਾ ਸੀਟ ਤੋਂ ਟਿਕਟ ਦਿੱਤੀ ਸੀ।  ਪਰ ਉਹ ਚੋਣ ਬਹੁਤ ਵੱਡੇ ਫਰਕ ਨਾਲ ਹਾਰ ਗਿਆ। ਹਾਰ ਤੋਂ ਬਾਅਦ ਵੀ ਹੁੱਡਾ ਨੇ ਉਸ ਵਿੱਚ ਵਿਸ਼ਵਾਸ ਜਤਾਇਆ ਅਤੇ ਸਾਲ 2002 ਵਿੱਚ ਉਸ  ਨੂੰ ਹਰਿਆਣਾ ਕਿਸਾਨ ਖੇਤ ਮਜ਼ਦੂਰ ਕਾਂਗਰਸ ਦਾ ਮੀਤ ਪ੍ਰਧਾਨ ਨਿਯੁਕਤ ਕੀਤਾ। 2005 ਦੀਆਂ ਚੋਣਾਂ ਵਿੱਚ ਕਾਂਗਰਸ ਵਿੱਚ ਭਜਨ ਲਾਲ ਦੇ ਮੁੜ ਉਭਰਨ ਕਾਰਨ ਉਸ ਨੂੰ ਛਛਰੌਲੀ ਤੋਂ ਟਿਕਟ ਨਹੀਂ ਦਿੱਤੀ ਗਈ ਸੀ। ਪਰ ਬਾਅਦ ਵਿੱਚ ਹੁੱਡਾ ਨੂੰ ਹਰਿਆਣਾ ਦਾ ਮੁੱਖ ਮੰਤਰੀ ਨਿਯੁਕਤ ਕੀਤਾ ਗਿਆ। ਅਤੇ ਉਸ ਨੂੰ ਵੱਖ-ਵੱਖ ਸਰਕਾਰੀ ਕਮੇਟੀਆਂ ਵਿਚ ਨਿਯੁਕਤ ਕਰਕੇ ਉਸ ਦੇ ਲਗਾਤਾਰ ਸਹਿਯੋਗ ਦਾ ਬਦਲਾ ਚੁਕਾਇਆ। 2006 ਵਿੱਚ, ਉਸਨੂੰ ਹਰਿਆਣਾ ਵਾਤਾਵਰਣ ਸੁਰੱਖਿਆ ਪਰਿਸ਼ਦ ਦਾ ਮੈਂਬਰ ਨਿਯੁਕਤ ਕੀਤਾ ਗਿਆ ਸੀ। ਜਨਵਰੀ 2007 ਵਿੱਚ ਉਸਨੂੰ ਕਰਜ਼ਾ ਸੁਲਾਹ ਬੋਰਡ, ਦਾ ਮੈਂਬਰ  ਨਿਯੁਕਤ ਕੀਤਾ ਗਿਆ ਸੀ।

ਨਿੱਜੀ ਜੀਵਨ 
ਨਰੇਸ਼ ਕੰਬੋਜ ਦਾ ਵਿਆਹ 1985 ਦੇ ਸਾਲ ਵਿੱਚ ਜ਼ਿਲ੍ਹਾ ਪ੍ਰੀਸ਼ਦ ਦੀ ਸਾਬਕਾ ਮੈਂਬਰ ਸਮਿਤਾ ਕੰਬੋਜ ਨਾਲ ਹੋਇਆ। ਉਨ੍ਹਾਂ ਦੇ ਦੋ ਪੁੱਤਰ ਹਨ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1964